o
Algerian hallinto on yrittänyt jarruttaa seurakunnan kasvua.
He ovat estäneet ulkomaalaisten pääsyn ja jäämisen maahan.
Jumalalla on kuitenkin keinonsa.
Jumala johdatti meitä keskittymään algerialaisten kouluttamiseen.
Nimeni on Youssef. Tulen Algeriasta.
Olen vaimoni kanssa palvellut Algerian seurakuntaa 25 vuotta.
Olemme johtaneet Operaatio mobilisaation työtä.
Kun tarkastelee Pohjois-Afrikan ja Algerian historiaa, -
ensimmäisinä vuosisatoina seurakunnan asema oli vankka.
Seurakunta toimi voimakkaasti Pohjois-Afrikassa ja Euroopassa.
Jumala on käyttänyt voimallisesti algerialaisia, -
kuten kirkkoisä Augustinusta.
Seurakunnasta tuli valitettavasti hyvin heikko.
Kun islam alkoi levitä Pohjois- Afrikassa 600-luvulla, -
seurakunta oli sisäisesti heikko.
Tämänhetkisten tietojen mukaan -
kristinusko hävisi täältä kokonaan 1100-lukuun mennessä.
Täällä ei ollut lainkaan seurakuntaa.
Ajanjaksona, joka kesti 1100-luvulta 1400-luvulle, -
Algeriaan tuli yksi evankelista.
Perimätiedon mukaan hänet kivitettiin kuoliaaksi.
Uskotaan, että sen jälkeen Algeriaan ei tullut lähettejä.
Ensimmäinen tuli vasta 1881.
Toivon talo on ollut olemassa lähes 13 vuotta.
Näkymme on muuttaa, varustaa, lähettää ja evankelioida.
Minulla oli vaivoja iskiaan takia vuonna 2000.
Minulla oli kolme vatsahaavaa.
Minulla oli paljon kipuja. Makasin vain vuoteessa.
En voinut edes nousta syömään tai juomaan.
Vaimoni huolehti minusta. Hän toi minulle ruokaa.
Kärsin tilanteesta.
Itkin sisäisesti. Monta kertaa halusin vain kuolla.
Yhtenä päivänä katsoin televisiota.
Käänsin sattumalta kristilliselle kanavalle.
Kanavalta tuli Reinhard Bonnken parantumisohjelma Keniasta.
Näin, miten rammat parantuivat ja sokeat saivat näkönsä.
Bonnke rukoili ihmisten kanssa Jeesuksen nimessä.
Päätin itsekin rukoilla.
Sanoin: "Jumala, joka parantaa heitä, voi parantaa minutkin."
Uskossa huusin Jumalan puoleen ja rukoilin Hänen nimessään.
Sanoin: "Jos Jeesus voi parantaa minut," -
"tee ihme ja paranna minut."
Lupasin antaa itseni Jumalalle, jos Hän parantaisi minut.
Rukoilin Bonnken kanssa tilaisuuden lopussa.
Lopuksi hän kehotti ihmisiä pyytämään synnit anteeksi.
Rukoilin hänen perässään.
Kävimme nukkumaan. Jumala kosketti minua, ja minä paranin.
Iskiasvaivani ja mahahaavani parantuivat.
Kävin lääkärintarkistuksessa. Sairaudet olivat poissa.
Mediatyö on keskeinen evankeliointiväline arabimaissa.
Kristillisen TV- ja mediatyön ansiosta -
Hän pääsee rajoituksetta koteihin, kaupunkeihin ja kyliin.
On tärkeää nähdä, että muslimista voi tulla kristitty -
ja että hän voi voittaa pelon ja ryhtyä julistamaan ja opettamaan.
Nimeni on Karim. Olen Tizi Ouzousta.
Olen naimisissa, ja minulla on kuusi lasta. Viljelen maata.
Nimeni on Dalia. Ennen kuin tunsimme Kristuksen, -
minusta tuntui, että olen vankilassa.
En pystynyt kertomaan kenellekään vaikeuksistani.
Kerroin vain Jumalalleni, joka hallitsee.
Kärsin ja itkin.
Vuodatin Jumalalle tuskani. Vain Hän tiesi siitä.
Kun minulla oli raskasta, näin unen.
Unessa kävelin isoon taloon, joka oli täynnä ihmisiä.
Minua pelotti. Yritin paeta.
Avasin oven. Näin miehen, jolla oli valkeat vaatteet.
Hänellä oli valkoinen parta. Hän sanoi: "Tyttäreni, älä pelkää!"
Sanoin Hänelle: "Pelasta minut." Hän nyökkäsi.
Muutaman päivän päästä otin Jeesuksen Vapahtajakseni.
Tulimme tuntemaan Jeesuksen TV-ohjelman kautta.
Jumala on muuttanut elämämme. Saimme maistaa Herran iloa.
Jumala ratkaisi ongelmamme.
Sitten ensi kertaa menin mieheni kanssa seurakunnan tilaisuuteen.
Aiemmin kukaan ei ollut nähnyt minua.
Kun mieheni tuli uskoon, hän vei minut seurakunnan pariin.
Herra muutti mieheni sydämen.
Jumala paransi minut fyysisesti ja henkisesti.
Olin hyvin hermostunut. Löin vaimoani usein.
Sitten Jumala teki ihmeen elämässäni.
Minusta tuli uusi luomus. Lakkasin lyömästä vaimoani.
Rakastin häntä enemmän kuin ennen. Yhdessä menimme lähemmäs Jumalaa.
Jumala loi rauhan meidän välillemme.
Jumala paransi suhteet lapsiimme -
sekä suhteet vanhempiini, etenkin äitiini.
Todistuksemme oli siunaus perheillemme.
Suvustamme 14 henkilöä on antanut elämänsä Kristukselle.
Halusimme oppia tuntemaan Jumalan Sanaa.
Jumala vastasi rukouksiimme, kun olimme leirillä.
Hän kertoi, että saamme vielä opiskella Hänen Sanaansa.
Pian sen jälkeen veli Tarek otti yhteyttä ja kysyi, -
lähtisimmekö Timoteus-kouluun.
Haluamme päästä syvemmälle Jumalan Sanaan, -
jotta voin olla siunaukseksi muille, -
jotka eivät usko ja joiden täytyy saada kuulla Jumalasta.
Jumala antoi meille näyn Timoteus-koulusta.
Algerialaisille ei ollut sopivaa koulutusta tarjolla.
Opinto-ohjelma on lähtenyt hyvin käyntiin.
Yksivuotinen kurssi keskittyy opetuslapseuteen ja johtajuuteen.
Jumala halusi meidän olevan yhtä, kuten Hän kirjoittaa Sanassaan.
Meidän tulee olla yksi ruumis Kristuksen palvelemisessa.
Olemme iloisia siitä, mitä Jumala on tehnyt parisuhteessamme.
Kenties en olisi pystynyt jatkamaan kurssia, jos olisin tullut yksin.
Tuskinpa vaimonikaan olisi tullut kurssille ilman minua.
Jumala tahtoi, että tulemme kouluun ja palvelemme Häntä tulevaisuudessa
Ennen meillä ei ollut minkäänlaista suhdetta.
Hän kävi töissä. Minä olin kotona.
Nykyään vietämme aikaa yhdessä ja kuuntelemme toinen toistamme.
Seurantatiimi toimii TV-ohjelmien jälkikhoitoryhmänä.
Uskon, että se on tärkeä tekijä seurakunnan rakentumisessa.
Se toimii Kabyliassa, jossa on herätys.
Se toimii myös Kabylian ulkopuolella koko Algeriassa.
Uskon, että kristilliset ohjelmat ja kristillinen TV -
olisivat ilman seurantatiimiä kuin reikäinen verkko.
Reikäisellä verkolla ei saa kalaa.
Olen Rachid. Olen Algeriasta.
Toimin seurantatiimissä ja seurakunnan istutustyössä.
Olen Leila, Rachidin vaimo.
Palvelemme Herraa seurantatiimissä ja seurakunnan istutustyössä.
Näkymme on istuttaa seurakuntia -
ja nähdä seurakuntia Algerian kaikilla alueilla, -
etenkin arabialueilla, joilla ei ole vielä seurakuntia.
Ensin meidän on evankelioitava.
Evankeliointi voi olla suoraa, kasvoista kasvoihin, -
tai sitten voimme käyttää mediaa, televisiota, radiota ja internetiä.
Kun joku antaa elämänsä Kristukselle, -
täytyy järjestää seurantaa.
Seurantatyössä opetamme uudelle uskovalle uskon perusteita.
On tärkeää ymmärtää muslimien asenteita.
Kun tapaamme muslimin, pyrimme rakentamaan sillan hänen kanssaan.
Jos ei pysty luomaan suhdetta hänen kanssaan, -
eikä välillä ole luottamusta, hän ei kuuntele. Se on mahdotonta!
Haluan kertoa eräästä tapauksesta.
Olin erään muslimin seurassa. Keskustelimme.
Kerroin hänelle Jumalan rakkaudesta sekä Jumalan ja ihmisen suhteesta.
Hän sanoi, että hän oli käynyt moskeijassa 19 vuoden ajan, -
mutta ensi kerran hän kuuli jonkun puhuvan niin.
Kukaan imaami ei ollut puhunut Jumalan rakkaudesta.
Hän janosi Jumalan tuntemista ja suhdetta Jumalaan.
Hän ei tiennyt, miten luoda suhde Jumalan kanssa.
Algeriassa muslimi- taustasta tulevat -
eivät anna naiselle minkäänlaista arvoa.
Jumalalle nainen on arvokas.
Tämän takia nainen kokee olevansa miestä huonompiarvoinen.
Naiset rohkaistuvat usein kertomaan minulle ongelmistaan, -
suhteestaan mieheensä ja haasteista työpaikalla.
Meille se on hyvä tilaisuus kertoa naisille Jumalan rakkaudesta -
ja sanoa, että hän on arvokas Jumalan silmissä, -
että hän on samanarvoinen kuin mies -
ja että Jumala loi hänetkin omaksi kuvakseen.
Haluan kertoa todistuksen eräästä naisesta, Aminasta.
Hän on erään seurakuntalaisen vaimo.
Kun hän sai kuulla, että hänen miehestään tuli kristitty, -
hän alkoi haastaa riitaa miehensä kanssa.
Joskus hän meni pitkiksi ajoiksi perheensä luo.
Veli pyysi aina rukouksia vaimonsa puolesta. Rukoilimme.
Jumala järjesti niin, että saimme tavata naisen tämän kotona.
Keskustelimme monista asioista. Kerroimme hänelle Jeesuksesta.
Kerroimme kristinuskosta.
Nainen oli hämmästynyt kuulemastaan.
Rukoilimme hänen puolestaan.
Kehotimme häntä pyytämään, että Jumala osoittaisi hänelle tien.
Seuraavana yönä Jumala näytti hänelle ilmestyksen.
Hän näki valon, ja samaan aikaan ääni sanoi: "Minä olen tie."
Ääni oli Jeesuksen ääni.
Nykyään hän käy tilaisuuksissamme miehensä ja lastensa kanssa.
Nyt hän on uskova ja hän rohkaisee miestään monin tavoin.
Seurantatiimi saa keskimäärin 10 - 15 yhteydenottoa päivässä.
Laskin tänä aamuna, -
että vuosittain tiimi saa keskimäärin 5500 yhteydenottoa.
Jumalan rakkaus kannustaa meitä jatkamaan.
Hänen rakkautensa auttaa ja rohkaisee julistamaan ilosanomaa.
Muistan ensimmäisen päivän, kun otin Jeesuksen vastaan.
Se oli ihana päivä. Se oli elämäni onnellisin päivä.
Sen takia rukoilin Jumalaa näin: -
"Anna minun olla siunaus niille, jotka tarvitsevat rakkauttasi."
Ennen kuin tunsin Kristuksen, elämäni oli täynnä katkeruutta.
Olin monien asioiden orja.
Olin alkoholin, tupakan ja huumeiden orja.
Kun otin vastaan Jeesuksen, Hän pelasti minut synneistäni.
Hän vapautti minut näistä kaikista asioista.
Hän paransi sieluni.
Nimeni on Sarah. Olen Oranista.
Minulla on kaksi lasta. Olen yksinhuoltaja.
Asun nyt turvatalossa.
Kiitän Jumalaa tästä talosta. Se on minulle siunaus.
Minulla oli monia ongelmia perheeni kanssa.
Koko perheeni asuu Ranskassa.
He ostivat taloja Algeriasta. Asuin Ranskassa asuvan veljeni talossa.
Perheeni ei hyväksynyt sitä, että minusta tuli kristitty.
Sisareni ja veljeni arvostelivat minua.
He vehkeilivät selkäni takana ja heittivät minut kadulle.
Onneksi Jumala oli kanssani.
Kiitän Jeesusta. Minulla oli vaikeaa.
En voinut uskoa, että perheeni heittää minut kadulle.
Naiselle se on vielä vaikeampaa kuin miehelle.
Miehet pärjäävät paremmin.
Perheeni päätös järkytti minua.
Kiitän Jumalaa, koska ongelmien keskellä -
Hän valmisti minulle tien.
Hän on Herrani. Olen Hänen tyttärensä.
Kiitän Jumalaa siitä, että pääsin turvataloon.
Jumala sanoi: "Kaikki koituu niiden parhaaksi, jotka Häntä rakastavat."
Joka päivä hiljentymishetken jälkeen -
veli Ahmed tulee jakamaan meille Jumalan Sanaa.
Ylistämme Jumalaa ja rukoilemme yhdessä -
kahden turvatalossa asuvan sisaren kanssa.
Jos joku on saanut sanan Jumalalta, hän jakaa sen, ja rukoilemme.
Lopuksi kiitämme Jumalaa ja menemme töihin.
Sisar Kahina on alkanut opettaa meille sisäisestä parantumisesta.
Opetus on auttanut meitä tutustumaan itseemme.
Voimme olla kristittyjä, mutta elämässä voi olla vääriä asioita, -
jos ei anna elämäänsä kokonaan Kristukselle.
Meillä on aina ollut toiveita mikroyrityksen suhteen.
Kehittämisen varaa on vielä paljon, -
mutta olemme pystyneet luomaan työpaikkoja -
esimerkiksi maanviljelyn parissa.
Turvatalossa minulla on oma huone.
Saan asua siskojen ja veljien kanssa lasten ympäröimänä.
Minulla on työpaikka. Se riittää minulle.
Uusi perheeni pitää minusta hyvää huolta.
Täällä ei tarvitse olla yksinäinen.
Jumala on osoittanut, että tämä on oikea perheeni.
Haluan palvella Herraa ja olla siunaukseksi Algerian nuorille.
Rukoilen Algerian kansan puolesta.
Monet ovat matkalla kadotukseen, etenkin nuoret.
Tunnen sääliä kärsiviä kohtaan, etenkin niitä naisia kohtaan, -
jotka elävät kuten minä ennen kuin tunsin Kristuksen.
Olemme valmiina Jumalan kutsuun.
Tapahtukoon Hänen tahtonsa elämässämme.
Emme pelkää. Mikään ei voi erottaa meitä Jumalan rakkaudesta, -
sillä Hän on Herramme.
Jumala on luvannut olla kanssamme aina aikojen loppuun saakka.
Luotamme Jumalaan. Emme pelkää. Mikään ei voi erottaa meitä Hänestä
Unelmani on nähdä, että Algerian seurakunta vahvistuu -
Jumalan tuntemisessa, rakastamisessa ja palvelemisessa.
Haluan nähdä johtajien kasvavan Herrassa -
ja lahjojen toimivan seurakunnassa.
Algerian seurakunta oli vahva ensimmäisillä vuosisadoilla.
Toivon ja rukoilen, että Algeriasta tulee taas johtava maa -
arabimaiden ja Euroopan evankelioinnissa.
Suomennos: Marianne Tenetz